
R E F E R A T   D E  A P R O B A R E
privind  aprobarea regulamentului de organizare și funcționare a 
Cinematografului ”Zarand” din municipiul Brad


	În cursul lunii noiembrie 2022 a fost încheiat protocolul de predare – primire între Compania Națională de Investiții și Municipiul Brad având ca obiect imobilul cu destinația de Cinematograf ”Zarand”. Acest imobil a făcut obiectul investiției cu denumirea ”Reparație capitală la clădirea cinematograf Zarandul din municipiul Brad, județul Hunedoara”.
Pentru desfășurarea activităților în cadrul Cinematografului ”Zarand”, conform prevederilor art. 6 alin. 1 lit. a din Ordonanța de Urgență a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, actualizată, este necesară aprobarea unui regulament de organizare și funcționare propriu.
Astfel, am inițiat prezentul proiect de hotărâre prin care am propus aprobarea regulamentului de organizare și funcționare a Cinematografului ”Zarand” din municipiul Brad.
Acest regulament prevede modalitățile și condițiile în care se asigură desfășurarea activității Cinematografului „Zarand”, administrarea și gestionarea patrimoniului, modalitățile de organizare și funcționare ale acestuia în condițiile legii, drepturile și obligațiile ce revin persoanelor fizice și juridice care utilizează spațiile puse la dispoziție, precum și modul de constatare și sancționare a contravențiilor, în caz de nerespectare a prevederilor stipulate în prezentul regulament.
În contextul celor de mai sus, spun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. 4 alin. 1, art. 6 alin. 1 lit. a, art. 15 alin. 2 lit. a, art. 16 alin. 1 din O.U.G. nr. 118/2006 privind înființarea, organizarea și desfășurarea activității așezămintelor culturale, actualizată, ale art. 129 alin. 1, alin. 2 lit. a,  lit. b și lit. d, alin. 3 lit. e, alin. 7 lit. d, lit. e, lit. p și lit. s din O.U.G. nr. 57/2019 privind Codul administrativ, cu modificările și completările ulterioare, ale art. 11 alin. 4 din Legea nr. 554/2004 a contenciosului administrativ, actualizată, precum și ale Legii nr. 52/2003 privind transparenţa decizională în administraţia publică, republicată, cu modificările şi completările ulterioare;

